cyanic-selkie/wikianc huggingface dataset:
সৌরজগৎ
সূর্য
সূর্য সৌরজগতের মাতৃতারা ও এর প্রধানতম উপাদান। সূর্যের ভর অনেক বেশি। এই ভরের কারণে অভ্যন্তরভাগে যে বিপুল ঘনত্বের সৃষ্টি হয় তা-ই নিউক্লীয় সংযোজন বিক্রিয়াকে চলমান রাখে। এই বিক্রিয়ার কারণে বিপুল শক্তি নির্গত হয় যে শক্তির অধিকাংশ বিভিন্ন তড়িচ্চুম্বকীয় বিকিরণ যেমন দৃশ্যমান বর্ণালী হিসেবে মহাকাশে নির্গত হয়।
তারার শ্রেণীবিন্যাস অনুসারে সূর্য মাঝারি ধরনের হলুদ বামন শ্রেণীতে পড়ে। কিন্তু সূর্যবে এভাবে খাটো করা এক দিক দিয়ে ঠিক হবে না। কারণ আমাদের ছায়াপথের অন্যান্য তারার তুলনায় সূর্য বেশ বড় এবং উজ্জ্বল। হের্টস্‌স্প্রুং-রাসেল চিত্র অনুসারে তারাসমূহের শ্রেণীবিন্যাস করা হয়। এটা প্রকৃতপক্ষে তারার পৃষ্ঠীয় তাপমাত্রার বিপরীতে উজ্জ্বলতাকে স্থাপন করে অঙ্কিত একটি লেখচিত্র। সাধারণত, তারার উত্তাপ যত বেশি হয় তার উজ্জ্বলতাও তত বেশি হয়। চিত্রের এই গড়নকে যে তারাগুলো অনুসরণ করে তারা প্রধান ধারায় আছে বলে ধরে নেয়া হয়। সূর্যের অবস্থান এর ঠিক মধ্যখানে। সূর্যের চেয়ে উজ্জ্বল এবং উত্তপ্ত তারা বেশ বিরল হলেও তার থেকে কম উজ্জ্বলতা এবং উত্তাপবিশিষ্ট তারার সংখ্যা অনেক।
প্রধান ধারার যেখানে সূর্য আছে তা থেকে বোঝা যায়, বর্তমানে সে তার জীবনকালের মুখ্য সময়ে আছে। অর্থাৎ সেখানে নিউক্লীয় সংযোজন বিক্রিয়ার জন্য প্রয়োজনীয় হাইড্রোজেনের ভাণ্ডার এখনও ফুরিয়ে যায়নি। সূর্যের উজ্জ্বলতা ক্রমান্বয়ে বাড়ছে। ইতিহাসের একেবারে প্রাথমিক সময়ে এর উজ্জ্বলতা বর্তমান থেকে শতকরা ৭৫ ভাগ বেশি ছিল।
সূর্যের হাইড্রোজেন ও হিলিয়ামের অনুপাত নির্ণয়ের মাধ্যমে জানা গেছে সে তার জীবনকালের মাঝামাঝি পর্যায়ে আছে। এক সময় সে প্রধান ধারা থেকে সরে যাবে, ক্রমান্বয়ে বড়, উজ্জ্বল, শীতল ও লাল হতে থাকবে। এভাবে ৫০০ কোটি বছরের মধ্যে লোহিত দানবে পরিণত হবে। সে সময় তার দীপন ক্ষমতা হবে বর্তমানের চেয়ে কয়েক হাজার গুণ বেশি।
সূর্য পপুলেশন ১ তারা হিসেবে চিহ্নিত হয়েছে। অর্থাৎ মহাবিশ্বের বিবর্তনের শেষ পর্যায়ে এটি গঠিত হয়েছে। এতে হাইড্রোজেন ও হিলিয়ামের চেয়ে ভারী মৌলের পরিমাণ অপেক্ষাকৃত প্রবীণ পপুলেশন ২ তারার তুলনায় বেশি। হাইড্রোজেন ও হিলিয়ামের চেয়ে ভারী মৌলগুলো প্রাচীন ও বিস্ফোরিত তারার কেন্দ্রে প্রথমবারের মত গঠিত হয়েছিল। তাই মহাবিশ্ব এই ভারী পরমাণু দিয়ে সমৃদ্ধ হওয়ার পূর্বেই প্রথম প্রজন্মের তারাগুলো মৃত্যুবরণ করেছিল। প্রাচীনতম তারাগুলোতে ধাতু (হিলিয়াম পরবর্তী মৌলসমূহ) খুব কম, কিন্তু অপেক্ষাকৃত নবীন তারায় ধাতুর পরিমাণ বেশি। সূর্যের মধ্যে অনেক ধাতু থাকার কারণেই এই গ্রহ জগৎ গঠিত হতে পেরেছে বলে ধারণা করা হয়। কারণ, ধাতুর বিবৃদ্ধি থেকেই গ্রহ গঠিত হয়।
আন্তঃগ্রহীয় মাধ্যম
দৃশ্যমান আলোর পাশাপাশি সূর্য অবিরাম ধারায় প্রবাহিত আহিত কণা (প্লাজমা) বিকিরণ করে। এই কণা প্রবাহের সাথে ঝড়ের সাদৃশ্য আছে বিধায় একে সৌরবায়ু বলা হয়। সূর্য থেকে ছুটে আসা এই বায়ুর গতিবেগ ঘণ্টায় ১৫ লক্ষ কিলোমিটার। এ বায়ুর কারণে একটি ক্ষীণ বায়ুমণ্ডলের (সৌরমণ্ডল) সৃষ্টি হয় যা সৌরজগতের বাইরের দিকে প্রায় ১০০ জ্যোতির্বিজ্ঞান একক দূরত্ব (হেলিওপজ) পর্যন্ত প্রবাহিত হয়। এরই নাম আন্তঃগ্রহীয় মাধ্যম। সূর্যের পৃষ্ঠতলে সৌরঝলক এবং জ্যোতির্বলয়ের ভর নিক্ষেপণের মত ভূচুম্বকীয় ঝড়গুলো মহাকাশ আবহাওয়া তৈরির মাধ্যমে সৌরমণ্ডলের ক্ষতি সাধন করে। সূর্যের ঘূর্ণায়মান চৌম্বক ক্ষেত্রে আন্তঃগ্রহীয় মাধ্যমের উপর ক্রিয়া করে সৌরমণ্ডলীয় প্রবাহ পাত তৈরি করে। এটা সৌরজগতের সর্ববৃহৎ কাঠামো হিসেবে পরিচিত।
পৃথিবীর চৌম্বক ক্ষেত্র তার বায়ুমণ্ডলকে সৌরবায়ুর ক্রিয়া থেকে রক্ষা করে। শুক্র ও মঙ্গল গ্রহে চৌম্বক ক্ষেত্র না থাকায় সৌরবায়ুর প্রভাবে তাদের বায়ুমণ্ডল ক্রমান্বয়ে মহাকাশে বিলীন হয়ে যাচ্ছে। সৌরবায়ুর সাথে পৃথিবীর চৌম্বক ক্ষেত্রের মিথস্ক্রিয়ার কারণে অপরূপ মেরুজ্যোতির সৃষ্টি হয়। পৃথিবীর চৌম্বক মেরুর নিকটে এই জ্যোতি দেখা যায়।
সৌরজগতের অভ্যন্তরভাগ
সৌরজগতের যে অংশটিতে পার্থিব গ্রহ ও গ্রহাণু থাকে সে অংশকে অভ্যন্তরভাগ নামে আখ্যায়িত করা হয়। এ অংশের বস্তুগুলো মূলত সিলিকেট এবং ধাতু দ্বারা গঠিত। এই বস্তুগুলো সূর্যের বেশ কাছাকাছি অবস্থান করে। এই পুরো অংশের ব্যাসার্ধ্য বৃহস্পতি ও শনি গ্রহের মধ্যবর্তী দূরত্বের চেয়ে কম।
অভ্যন্তরভাগের গ্রহসমূহ
ভেতরের অংশে মোট চারটি গ্রহ আছে যেগুলোকে পার্থিব গ্রহ বলা হয়। এই গ্রহগুলো খুব ঘন এবং এগুলোর গাঠনিক উপাদান পাথুরে। এগুলোর উপগ্রহের সংখ্যা খুবই কম, কোন কোনটির উপগ্রহই নেই। এছাড়া এগুলোর চারদিকে কোন বলয়ও নেই। এদের গাঠনিক উপাদান মূলত বিভিন্ন খনিজ পদার্থ যাদের গলনাঙ্ক খুব বেশি। যেমন, তাদের ভূত্বক ও ম্যান্ট্‌ল সিলিকেট দ্বারা গঠিত এবং কেন্দ্র গঠিত লৌহ ও এ ধরনের অন্যান্য ধাতু দ্বারা। চারটির মধ্যে তিনটি গ্রহের উল্লেখযোগ্য পরিমাণ বায়ুমণ্ডল আছে। এই গ্রহ তিনটি হল শুক্র, মঙ্গল এবং পৃথিবী। আর সবগুলোরই সংঘর্ষ খাদ এবং ফাটল উপত্যকা ও আগ্নেয়গিরির মত টেকটোনিক পৃষ্ঠতলীয় কাঠামো আছে। ভেতরের দিকের গ্রহগুলোর সাথে নগণ্য গ্রহগুলোকে গুলিয়ে ফেলা ঠিক হবে না। যে গ্রহগুলো থেকে সূর্যের দূরত্ব পৃথিবীর চেয়ে কম সেগুলোকে নগণ্য গ্রহ বলে। বুধ এবং শুক্র নগণ্য গ্রহ।
গ্রহাণু বেষ্টনী
গ্রহাণুগুলো মূলত খুব ছোট ছোট সৌর জাগতিক বস্তু যেগুলো ধাতব পাথুরে খনিজ পদার্থ দিয়ে গঠিত। এই খনিজ পদার্থগুলো অনুদ্বায়ী।
মূল গ্রহাণু বেষ্টনীটি মূলত একটি কক্ষপথ যা মঙ্গল এবং বৃহস্পতির মধ্যে অবস্থিত। সূর্য থেকে এই বেষ্টনীর নিকটবিন্দু এবং দূরবিন্দুর দূরত্ব যথাক্রমে ২.৩ এইউ এবং ৩.৩ এইউ। ধারণা করা হয়, সৌরজগতের গঠনকালীন সময়ে বৃহস্পতি গ্রহের মহাকর্ষীয় আকর্ষণের কারণে যে বস্তুগুলো একসাথে মিলে বড় কোন বস্তুতে পরিণত হতে পারেনি সেগুলোই এই বেষ্টনীতে আশ্রয় নিয়েছে।
গ্রহাণুর আকার বিভিন্ন রকমের হতে পারে। কয়েক শত কিলোমিটার থেকে শুরু করে এদের ব্যাসার্ধ্য আণুবীক্ষণিকও হতে পারে। বৃহত্তম গ্রহাণু সেরেস ছাড়া বাকি সবগুলো গ্রহাণুই "ক্ষুদ্র সৌর জাগতিক বস্তু" শ্রেণীর মধ্যে পড়ে। অবশ্য ৪ ভেস্তা ও ১০ হাইজিয়া নামক গ্রহাণু দুটি ভবিষ্যতে বামন গ্রহ শ্রেণীতে জায়গা করে নিতে পারে। তরলস্থৈতিক সাম্যাবস্থা অর্জনে সমর্থ হলেই কেবল বামন গ্রহের কাতারে দাড়াতে পারবে তারা।
গ্রহাণু বেষ্টনীতে দশ-বিশ হাজার বস্তু আছে যেগুলোর ব্যাস এক কিলোমিটারের উপরে। এই সংখ্যা কয়েক মিলিয়নও হতে পারে। তারপরও সমগ্র গ্রহাণু বেষ্টনীর ভর পৃথিবীর ভরের হাজার ভাগের এক ভাগ থেকে সামান্য বেশি। বেষ্টনীতে গ্রহাণুগুলো খুব একটা ঘন সন্নিবেশিত নয়। পৃথিবী থেকে প্রেরিত নভোযানগুলো কোন রকমের দুর্ঘটনা ছাড়াই নিয়মিত এই বেষ্টনী অতিক্রম করে থাকে। যে গ্রহাণুগুলোর ব্যাস ১০ থেকে ১০৪ মিটারের মধ্যে সেগুলোকে উল্কা বলা হয়।
বৃহস্পতি গ্রহের এল৪ ও এল৫ বিন্দুগুলোর যেকোনটিতে ট্রোজান গ্রহাণুদের বাস। এই বিন্দুগুলো হল মহাকর্ষীয়ভাবে স্থিতিশীল অঞ্চল যারা কোন গ্রহের সামনে থেকে নেতৃত্ব দেয় বা কক্ষপথে গ্রহটিকে অনুসরণ করে চলে। অন্য যেকোন গ্রহ বা উপগ্রহের ল্যাগ্রেঞ্জ বিন্দুতে অবস্থিত ছোটখট বস্তু বোঝাতেও কখনও কখনও "ট্রোজান" শব্দটি ব্যবহৃত হয়। হিলডা গ্রহাণুসমূহ বৃহস্পতির সাথে ২:৩ রেজোন্যান্সে অবস্থান করছে। অর্থাৎ তারা বৃহস্পতিকে যে সময়ে ২ বার আবর্তন করে সে সময়ে সূর্যকে ৩ বার আবর্তন করে।
এছাড়াও সৌরজগতের অভ্যন্তরভাগে প্রচুর রুজ গ্রহাণু আছে। এই গ্রহাণুর অনেকগুলোই অভ্যন্তরভাগের গ্রহগুলোর কক্ষপথকে অতিক্রম করে যায়।
মধ্য সৌরজগৎ
মধ্য সৌরজগতের প্রধান বস্তু হল বিশাল বিশাল সব গ্যাস দানব এবং তাদের ছোটোখাটো গ্রহ আকৃতির প্রাকৃতিক উপগ্রহ। অনেক স্বল্পকালীন ধূমকেতু যেমন সেন্টাউর ও এই অঞ্চলে অবস্থান করে। অঞ্চলটির কোন প্রথাগত নাম নেই। অনেক সময় অবশ্য বহিঃসৌরজগৎ নামে ডাকা হয়। কিন্তু অতি সাম্প্রতিক সময়ে বহিঃসৌরজগৎ বলতে নেপচুনের পরের অঞ্চলটিকে বোঝায়। মধ্য অঞ্চলে যে কঠিন বস্তুগুলো রয়েছে সেগুলো অভ্যন্তরভাগের মত পাথুরে বস্তু দ্বারা গঠিত নয়। এগুলোর মূল গাঠনিক উপাদান হল বরফ যা পানি, অ্যামোনিয়া বা মিথেন জমাট বেঁধে তৈরি হতে পারে।
বহিঃস্থ গ্রহসমূহ
সৌরজগতের বাইরের দিকে অবস্থিত চারটি গ্রহকে গ্যাস দানব বলা হয়। মাঝেমাঝে এদেরকে জোভিয়ান গ্রহ নামেও ডাকতে দেখা যায়। সূর্যকে আবর্তনরত সকল বস্তুর সম্মিলিত ভরের শতকরা ৯৯ ভাগের জন্যই দায়ী এই বহিঃস্থ গ্রহগুলো। বৃহস্পতি ও শনি গ্রহের বায়ুমণ্ডলে প্রচুর পরিমাণ হাইড্রোজেন ও হিলিয়াম আছে। সেখানকার বায়ুমণ্ডল মূলত এই দুটি মৌল দিয়েই গঠিত। নেপচুন ও ইউরেনাসের বায়ুমণ্ডলে বরফের পরিমাণ অনেক বেশি। এই বরফও পানি অ্যামোনিয়া বা মিথেন জমাট বেঁধে সৃষ্টি হয়। অনেক জ্যোতির্বিজ্ঞানীদের মতে এই গ্রহ দুটিকে সম্পূর্ণ নতুন একটি গ্রহ শ্রেণীতে ফেলা যায় যে শ্রেণীর নাম হবে "বরফ দানব"। চার দানবেরই নিজস্ব বলয় আছে। কিন্তু শুধু শনির বলয়ই পৃথিবী থেকে দেখা যায়। বহিঃস্থ গ্রহকে আবার উৎকৃষ্ট গ্রহের সাথে গুলিয়ে ফেলা ঠিক হবে না। পৃথিবীর কক্ষপথের বাইরে অবস্থিত গ্রহগুলোকেই উৎকৃষ্ট গ্রহ নামে ডাকা হয়।
ধূমকেতু
স্বল্প-পর্যায়ের ধূমকেতুগুলো একবার তার কক্ষপথে আবর্তন করতে ২০০ বছরেরও কম সময় নিতে পারে। অন্য দিকে দীর্ঘ-পর্যায়ের ধূমকেতুর কক্ষপথ আবর্তনের সময় হাজার হাজার বছরও হয়ে থাকে। স্বল্প পর্যায়ের ধূমকেতুর জন্ম হয় কাইপার বেষ্টনীতে আর দীর্ঘ-পর্যায়ের ধূমকেতুরা (যেমন, হেল-বপ ধূমকেতু) জন্ম নেয় উওর্ট মেঘে। অনেক ধূমকেতু দলই একটি মাতৃ ধূমকেতু ভেঙে উৎপত্তি লাভ করেছে। যেমন, Kreutz Sungrazers ধূমকেতু দল। বেশ কিছু অধিবৃত্তীয় কক্ষপথবিশিষ্ট ধূমকেতু সৌরজগতের বাইরেও সৃষ্টি হতে পারে। অবশ্য এই ধূমকেতুগুলোর কক্ষপথ সঠিকভাবে নির্ণয় করা বেশ কষ্টকর। প্রবীণ ধূমকেতু, সৌরবায়ুর কারণে যাদের লেজের অধিকাংশই মহাকাশে বিলীন হয়ে গেছে, তাদেরকে কখনও কখনও গ্রহাণু ধরা হয়।
নেপচুনোত্তর বস্তু
নেপচুনের বাইরের অঞ্চল তথা নেপচুনোত্তর অঞ্চল সম্বন্ধে আমরা খুব বেশি জানি না, কারণ সেখানে বড় ধরনের কোন অভিযান প্রেরণ সম্ভব হয়নি। এই অঞ্চলে ছোট আকৃতি ও ভরের অনেক অনেক পৃথিবী সদৃশ বস্তু আছে। সবচেয়ে বড়টির ব্যাস পৃথিবীর মাত্র এক পঞ্চমাংশ আর তার ভর চাঁদের চেয়েও অনেক কম। এই বস্তুগুলো মূলত শিলা ও বরফ দ্বারা গঠিত। এই অঞ্চলকেই মাঝেমাঝে সৌরজগতের বহিঃস্থ অঞ্চল বলা হয়। অনেকে অবশ্য বহিঃস্থ অঞ্চল বলতে গ্রহাণু বেষ্টনীর বাইরের পুরো অঞ্চলটিকেই বুঝেন।
কাইপার বেষ্টনী
কাইপার বেষ্টনী গ্রহাণু বেষ্টনীর মতই বিভিন্ন বস্তুর একটি বিশাল বেষ্টনী। এখানে অবস্থিত বস্তুগুলোকে ধ্বংসাবশেষ বলা যায় যেগুলো মূলত বরফ দ্বারা গঠিত। এই অঞ্চলের শুরু সূর্য থেকে ৩০ এইউ দূরত্বে আর শেষ ৫০ এইউ দূরত্বে। এখানকার বস্তুগুলো অধিকাংশই ক্ষুদ্র সৌর জাগতিক শ্রেণীর মধ্যে পড়ে। এর মধ্যে অনেকগুলোই বৃহত্তম কাইপার বেষ্টনী বস্তু যেমন, কুয়াওর, ভ্যারুনা, ২০০৩ ইএল৬১।
২০০৫ এফওয়াই৯ এবং অরকাস বস্তু দুটিকে অচিরেই বামন গ্রহের মর্যাদা দেয়া হতে পারে। এই বেষ্টনীতে সম্ভবত ১০০,০০০ এরও বেশি বস্তু আছে যাদের ব্যাস ৫০ কিলোমিটারের উপরে। কিন্তু কাইপার বেষ্টনীর বস্তুগুলোর সমন্বিত ভর পৃথিবীর মাত্র এক দশমাংশ, এমনকি একশত ভাগের এক ভাগও হতে পারে। অনেক কাইপার বেষ্টনী বস্তুরই নিজস্ব এক বা একাধিক স্যাটেলাইট আছে। এদের মধ্যে অধিকাংশেরই কক্ষপথ এমন যে তা এটিকে ভূকক্ষ সমতলের বাইরে নিয়ে যায়।
কাইপার বেষ্টনীর বস্তুগুলোকে সহজেই দুটি ভাগে ভাগ করা যেতে পারে: চিরায়ত (ক্ল্যাসিক্যাল) এবং রেজোন্যান্ট। নেপচুনের কক্ষপথের সাথে যে বস্তুর কক্ষপথের রেজোন্যান্স আছে সেটিই রেজোন্যান্ট শ্রেণীর মধ্যে পড়ে। রেজোন্যান্স আছে বলতে বোঝায়, যে সময়ে নেপচুন সূর্যকে তিন বার প্রদক্ষিণ করে সে সময়ে উক্ত বস্তুটি হয়তো সূর্যকে দুই বার আবর্তন করে। নেপচুনের নিজের আবর্তনের মাধ্যমেই প্রথম রেজোন্যান্সটি শুরু হয়। চিরায়ত নেপচুনোত্তর বস্তু সেগুলোই যেগুলোর কক্ষপথের সাথে নেপচুনের কক্ষপথের কোন রেজোন্যান্স নেই। ৩৯.৪ এইউ থেকে ৪৭.৭ এইউ পর্যন্ত বিস্তুত অঞ্চলে এই বস্তুগুলো অবস্থান করে। এই অঞ্চলের বস্তুগুলো সাধারণভাবে কিউবিওয়ানো নামে ডাকা হয়। এ ধরনের প্রথম যে বস্তুটি আবিষ্কৃত হয়েছিল সেটি হচ্ছে ১৯৯২ কিউবি১।
সংগঠন
thumb|right|upright=1.5|শিল্পীর তুলিতে আঁকা একটি [[ভ্রূণ গ্রহীয় চাকতি|ভ্রূণ গ্রহীয় চাকতির ছবি।]]
ধারণা করা হয় ১৭৫৫ সালে দার্শনিক ইমানুয়েল কান্ট কর্তৃক প্রস্তাবিত নীহারিকা প্রকল্প অনুসারে সৌর জগতের সৃষ্টি হয়েছে। এই প্রকল্পটি প্রথম স্বাধীনভাবে সংগঠিত করেন বিজ্ঞানী পিয়ের-সিমন লাপ্লাস। এই প্রকল্পের তত্ত্ব অনুসারে বলা হয় আজ থেকে প্রায় ৪.৬ বিলিয়ন বছর পূর্বে একটি দানবীয় আণবিক মেঘের মহাকর্ষীয় ধ্বসের মাধ্যমে সৌর জগতের সৃষ্টি হয়েছে। এই প্রাথমিক আণবিক মেঘটি সম্ভবত কয়েক আলোক বর্ষ দীর্ঘ ছিল এবং এ থেকে বেশ কয়েকটি তারার সৃষ্টি হয়েছিল বলে প্রস্তাব করা হয়েছে। উল্কাপিণ্ড নিয়ে আধুনিক গবেষণায় এমন কিছু বিরল উপাদান পাওয়া গেছে যারা কেবল একটি বিস্ফোরণশীল তারার অভ্যন্তরেই সৃষ্টি হতে পারে। এ থেকে বোঝা যায় সূর্য একটি তারা স্তবকের মধ্যে জন্ম নিয়েছিলো এবং আশেপাশের কয়েকটি অতিনবতারা বিস্ফোরণের মত এতেও ব্যাপকতর বিস্ফোরণ ঘটেছিল। এসব অতিনবতারা থেকে নির্গত অভিঘাত তরঙ্গ সূর্যের জন্মে একটি সূচনাকারী প্রভাবকের ভূমিকা পালন করতে পারে। কারণ এই তরঙ্গ পার্শ্ববর্তী নীহারিকাগুলোর মধ্যে অতিরিক্ত ঘনত্বসম্পন্ন অঞ্চল সৃষ্টি করেছিল। এর ফলে মহাকর্ষীয় বল অভ্যন্তরীন গ্যাসের চাপের চেয়ে বেশি হয়ে যায় এবং ধ্বসের কারণ হিসেবে দেখা দেয়।
মহাবিশ্বের যে অঞ্চলটি সৌরজগতে রুপান্তরিত হয়েছে তা প্রাক-সৌর নীহারিকা নামে পরিচিত যার ব্যাস ৭,০০০ থেকে ২০,০০০ জ্যোতির্বিজ্ঞান এককের মধ্যে। আর এর ভর ছিল সূর্যের ভরের চেয়ে সামান্য বেশি (সূর্যের ভরের ০.১ থেকে ০.০০১ অংশের মত বেশি)। যখন নীহারিকাটি ধ্বসে পড়ে তখন কৌণিক ভরবেগের সংরক্ষণ নীতির কারণে এর ঘূর্ণন বেগ বৃদ্ধি পায়। যেহেতু নীহারিকার মধ্যবর্তী পদার্থগুলো ঘনতর হতে থাকে সেহেতু এর মধ্যবর্তী পরমাণুসমূহের পরষ্পরের মধ্যে আরও বৃহৎ কম্পাঙ্কের সাথে সংঘর্ষ হতে থাকে। সবচেয়ে বেশি সংঘর্ষ হয় কেন্দ্রে। এর ফলে কেন্দ্রের তাপের পরিমাণ আশেপাশে চাকতির অন্যান্য অঞ্চল থেকে অনেক বেড়ে যায়। সংকোচনশীল নীহারিকাটির উপর অভিকর্ষ, গ্যাসীয় চাপ, চৌম্বক ক্ষেত্র এবং ঘূর্ণন একসাথে প্রভাব ফেলতে থাকে। ফলে এটি অনেকটা সমতল হয়ে যেতে থাকে এবং এক সময় একটি ভ্রূণ গ্রহীয় চাকতিতে পরিণত হয় যার ব্যাস ছিল আনুমানিক ২০০ এইউ। কেন্দ্রে সৃষ্টি হয় একটি উত্তপ্ত ও ঘন ভ্রূণ তারা।
চাঁপাইনবাবগঞ্জ জেলা
চাঁপাইনবাবগঞ্জ জেলা বাংলাদেশের উত্তর-পশ্চিমাঞ্চলের রাজশাহী বিভাগের একটি প্রশাসনিক অঞ্চল। রাজশাহী বিভাগের অন্তর্গত এই জেলাটিকে কখনো নবাবগঞ্জ এবং চাঁপাই নামেও ডাকা হয়। ভারত উপমহাদেশ বিভাগের আগে এটি মালদহ জেলার একটি অংশ ছিল। ১৯৪৭ সালে এটি মালদহ থেকে আলাদা হয়ে পূর্ব পাকিস্থানে অন্তর্ভুক্ত হয় এবং রাজশাহী জেলার একটি মহাকুমা হিসেবে গন্য হয়। ১৯৮৪ সালে একটি একক জেলা হিসেবে আত্মপ্রকাশ করে। অনেকে চাঁপাইনবাবগঞ্জ কে 'আমের শহর' বা 'আমের দেশ' বলেও জানে। এই জেলায় বাংলাদেশের মোট উৎপাদিত আমের একটি বড় অংশ উৎপাদিত হয় যার ফলে একে 'Capital of Mango'বলা হয় এবং উৎপাদিত এই আমগুলো হয়ে থাকে খুবই সুস্বাদু যার কারনে একে 'City Of Mango' বা 'আমের শহর' বলা হয়।
অবস্থান ও আয়তন
মোট ১,৭৪৪ বর্গ কিলোমিটার আয়তনের চাঁপাইনবাবগঞ্জ জেলার অবস্থান বাংলাদেশের মানচিত্রে সর্ব পশ্চিমে। এর উত্তর, পশ্চিম ও দক্ষিণে ভারতের পশ্চিমবঙ্গ, পূর্বে রাজশাহী জেলা ও নওগাঁ জেলা। এটি ভৌগোলিকভাবে ২৪°২২′ হতে ২৪°৫৭′ উত্তর অক্ষাংশে এবং ৮৭°৫৫′ হতে ৮৮°২৩′ পূর্ব দ্রাঘিমার মধ্যে অবস্থিত।
প্রশাসনিক এলাকাসমূহ
চাঁপাইনবাবগঞ্জ জেলা ৫টি উপজেলায় বিভক্ত। এগুলি হলঃ
নামকরণ
চাঁপাইনবাবগঞ্জ নামটি সাম্প্রতিকালের। জেলাবাসীর দাবির মুখে ২০০১ সালের ১লা আগস্ট সরকারিভাবে নবাবগঞ্জ জেলার নাম পরিবর্তন করে চাঁপাইনবাবগঞ্জ রাখা হয়। পূর্বে এই এলাকা ‘নবাবগঞ্জ নামে পরিচিত ছিল। চাঁপাইনবাবগঞ্জ নামকরণ সম্পর্কে জানা যায়, প্রাক-ব্রিটিশ আমলে এ অঞ্চল ছিল মুর্শিদাবাদের নবাবদের বিহারভূমি এবং এর অবস্থান ছিল বর্তমান সদর উপজেলার দাউদপুর মৌজায়। নবাবরা তাঁদের পাত্র-মিত্র ও পরিষদ নিয়ে এখানে শিকার করতে আসতেন বলে এ স্থানের নাম হয় নবাবগঞ্জ। চাঁপাইনবাবগঞ্জ নামের ইতিবৃত্ত নবাব আমলে মহেশপুর গ্রামে চম্পাবতী মতান্তরে ‘চম্পারানী বা চম্পাবাঈ’ নামে এক সুন্দরী বাঈজী বাস করতেন। তার নৃত্যের খ্যাতি আশেপাশে ব্যাপকভাবে ছড়িয়ে পড়ে এবং তিনি নবাবের প্রিয়পাত্রী হয়ে ওঠেন। তার নামানুসারে এই জায়গার নাম ‘চাঁপাই”। এ অঞ্চলে রাজা লখিন্দরের বাসভূমি ছিল। লখিন্দরের রাজধানীর নাম ছিল চম্পক। চম্পক নাম থেকেই চাঁপাই। ভাষাবিদ ড. মুহম্মদ শহীদুল্লাহর (১৮৮৫-১৯৬৯ খ্রি) বাঙলা সাহিত্যের কথা গ্রন্থের প্রথম খণ্ডে বর্ণিত লাউসেনের শত্রুরা জামুতিনগর দিয়ে গৌড়ে প্রবেশ করে। বর্তমান ভোলাহাট উপজেলার জামবাড়িয়া পূর্বে জামুতিনগর নামে পরিচিত ছিল। এসবের ওপর ভিত্তি করে কোনো কোনো গবেষক চাঁপাইকে বেহুলার শ্বশুরবাড়ি চম্পকনগর বলে স্থির করেছেন এবং মত দিয়েছেন যে, চম্পক নাম থেকেই চাঁপাই নামের উৎপত্তি হয়েছে ।
তেভাগা আন্দোলন
নাচোলে তেভাগা আন্দোলন শুরু হয়। পদ্মা-মহানন্দা-পুনর্ভবার কোল ঘেঁষে গড়ে ওঠা চাঁপাইনবাবগঞ্জ ছিল মধ্যযুগের মুসলিম বাংলার প্রাণকেন্দ্র গৌড় নগরীর এক অগ্রসর জনপদ। ইতিহাসের দীর্ঘ পথপরিক্রমায় এই জনপদ কখনোই বাংলার শাশ্বত প্রতিবাদমুখর ঐতিহ্যের পথ থেকে বিচ্যুত হয়নি ; বরং স্বদেশী ও ভিনদেশী সব রকমের শোষণ, নিপীড়ন ও দুঃশাসনের বিরুদ্ধে প্রতিরোধ সংগ্রামে এখানকার বরেন্দ্রভূমি চিরকাল স্বাধীনচেতা মানুষের বুকের রক্তে রঞ্জিত হয়েছে। সাম্রাজ্যবাদী ব্রিটিশের বিরুদ্ধে সংঘটিত নীল বিদ্রোহ ও সাঁওতাল বিদ্রোহ, পাকিস্তান আমলে নাচোলের কৃষক বিদ্রোহ, বায়ান্নর ভাষা আন্দোলন ও একাত্তরের মুক্তিযুদ্ধ এবং এমনকি স্বাধীনতা-পরবর্তী সময়ে স্বৈরাচারবিরোধী গণঅভ্যুত্থানসহ প্রতিটি গণতান্ত্রিক ও স্বাধিকার আন্দোলনে চাঁপাইনবাবগঞ্জবাসী তাদের বিদ্রোহী ও অধিকারসচেতন সত্তার প্রমাণ দিয়েছেন।
পূর্ব পাকিস্তান ও বাংলাদেশ যুগ
১৯৪৭ সালে ভারত বিভাগের সময় র‌্যাডক্লিফ রোয়েদাদ অনুসারে নবাবগঞ্জ এবং তার পার্শ্ববর্তী শিবগঞ্জ, নাচোল, ভোলাহাট ও গোমস্তাপুর থানাকে মালদহ থেকে বিচ্ছিন্ন করে পূর্ব পাকিস্তানের রাজশাহী জেলার অন্তর্ভুক্ত করা হয়। শাসন ব্যবস্থার সুবিধার্থে ১৯৪৮ সালের ১ নভেম্বর রাজশাহী জেলার একটি থানা ও দিনাজপুরের অন্তর্ভুক্ত পোরশা থানাসহ একটি নতুন মহকুমার সৃষ্টি হয় এবং নবাবগঞ্জ শহরে মহকুমা সদর দপ্তর স্থাপিত হয় । এই নতুন মহকুমার নাম রাখা হয় ‘নবাবগঞ্জ’।
১৯৮২ সালে তৎকালীন রাষ্ট্রপতি হুসেইন মুহম্মদ এরশাদ প্রশাসনকে জনগণের দোর গোড়ায় পৌঁছে দেয়ার ঘোষণা দিয়ে থানাগুলোকে উপজেলা এবং মহকুমাকে জেলায় রূপান্তরিত করেন। এই পদক্ষেপের কারণে নবাবগঞ্জের ৫টি থানা শিবগঞ্জ, নাচোল, ভোলাহাট, গোমস্তাপুর ও নবাবগঞ্জ সদর থানা উপজেলায় উন্নীত হয়। ১৯৮৪ সালের ১ মার্চ নবাবগঞ্জ মহকুমাকে আনুষ্ঠানিকভাবে জেলা ঘোষণা করা হয়।
জনসংখ্যা
চাঁপাই নবাবগঞ্জ জেলার জনসংখ্যা ১৬৪৭৫২১ জন। পুরুষ জন ও নারী জন। মোট জনসংখ্যার ৯৫.৩৬% ইসলাম ধর্মালম্বী, ৪.০৪% হিন্দু ধর্মালম্বী, ০.৩৫ % খ্রিস্টান ধর্মালম্বী এবং ০.২৫% জনগণ অন্যান্য ধর্মের অনুসারী।
অর্থনীতি
চাঁপাইনবাবগঞ্জ জেলার অর্থনীতি মূলত কৃষি নির্ভর। এই জেলার বেশিরভাগ মানুষ গ্রামে বাস করে। তারা মূলত কৃষিকাজ করে তাদের দৈনন্দিন প্রয়োজন মিটিয়ে থাকে। তার মধ্যে কিছু মৌসুমি ব্যবসায়ী আছে যারা মৌসুমের সময় অর্থ উপার্জন করে। তার মধ্যে আম ব্যবসায়ী প্রধান। চাঁপাই নবাবগঞ্জের শিবগঞ্জ উপজেলা এই মৌসুমি আম ব্যবসায়ীদের জন্য ব্যবসার উপযুক্ত স্থান। আমের মৌসুমে এই শিবগঞ্জ উপজেলা হয়ে উঠে লোকে লোকারণ্য। আমের মৌসুমে এখানে চাঁপাই নবাবগঞ্জের সবচেয়ে বড় আমের বাজার বসে যা বাংলাদেশের আর কোথাও দেখা যায় না।
আম ব্যবসায়ী ছাড়াও এখানে টমেটো ব্যবসায়ী,কাঁসা-পিতল ব্যবসায়ী, পান ব্যবসায়ী দেখতে পাওয়া যায়। তবে আমের ব্যবসায়ীই প্রধান। উল্লেখ্য যে সদর উপজেলার যাদুপুর গ্রামের পান এই অঞ্চলের সেরা পান। অধিকাংশ পান ব্যবসায়ীই এই অঞ্চলের।
আম
চাঁপাইনবাবগঞ্জ জেলা বাংলাদেশের আমের রাজধানী হিসেবে পরিচিত, কারণ গ্রীষ্মকালীন এই ফলটি চাঁপাইনবাবগঞ্জ জেলার অর্থনীতির প্রধান উৎস। চাঁপাইনবাবগঞ্জ জেলার অধিকাংশ জমি বিভিন্ন ধরনের আমের গাছে ভরপুর থাকে। চাঁপাইনবাবগঞ্জ জেলায় সবচেয়ে বেশি আম উৎপন্ন হয় শিবগঞ্জ, ভোলাহাট,নাচোল ও গোমস্তাপুর উপজেলায়। চাঁপাইনবাবগঞ্জ জেলায় উৎপাদিত আমের মধ্যে হচ্ছে, ফজলি, ল্যাংড়া, ক্ষীরশাপাতি, আশ্বিনা, বোম্বাই অন্যতম ।
ধর্ম
চাঁপাইনবাবগঞ্জ জেলায় ১৯৮৭ টি মসজিদ, ৪৭৪ টি মন্দির, ৫৬ টি বৌদ্ধ মন্দির এবং ২৮ টি চার্চ আছে । ছোট সোনামসজিদ, চাঁপাই মসজিদ, ১৫শতকের দারসবাড়ী মসজিদ ইত্যাদি হচ্ছে বিখ্যাত মসজিদ । জোড়া মঠ হচ্ছে বৌদ্ধদের অন্যতম আশ্রম এবং নওদা স্তুপ হল বৌদ্ধ স্মৃতিস্তম্ভ।
শিক্ষা
শিক্ষা ক্ষেত্রে চাঁপাইনবাবগঞ্জ বেশ উন্নত। এখানে রয়েছেঃ এখানকার উল্লেখযোগ্য শিক্ষা প্রতিষ্ঠানগুলোর মধ্যে রয়েছেঃ
ভাষা
চাঁপাইনবাবগঞ্জের মানুষেরা বাংলাতে কথা বললেও তাদের উচ্চারণশৈলী প্রমিত বাংলা থেকে একটু আলাদা। তাদের কিছু শব্দের উচ্চারণ এখানে দেয়া হলঃ
গম্ভীরা
গম্ভীরা বাংলাদেশের লোকসঙ্গীতের অন্যতম একটি ধারা। বাংলাদেশের চাঁপাইনবাবগঞ্জ জেলা ও পশ্চিমবঙ্গের মালদহ অঞ্চলে গম্ভীরার প্রচলন রয়েছে। গম্ভীরা দলবদ্ধভাবে গাওয়া হয়। এটি বর্ণনামূলক গান। চাঁপাইনবাবগঞ্জ জেলা অঞ্চলের গম্ভীরার মুখ্য চরিত্রে নানা-নাতি খুব জনপ্রিয়। ধারণা করা হয় যে, গম্ভীরা উৎসবের প্রচলন হয়েছে শিবপূজাকে কেন্দ্র করে। শিবের এক নাম ‘গম্ভীর’, তাই শিবের উৎসব গম্ভীরা উৎসব এবং শিবের বন্দনাগীতিই হলো গম্ভীরা গান। গম্ভীরা উৎসবের সঙ্গে এ সঙ্গীতের ব্যবহারের পেছনে জাতিগত ও পরিবেশগত প্রভাব রয়েছে।
উল্লেখযোগ্য ব্যক্তি
সাবেক পরিচালক।
চন্দ্র অনুসন্ধান
মার্কিন মহাকাশ সংস্থা নাসার অ্যাপোলো কর্মসূচি সফলভাবে চাঁদে মানুষকে অবতরণ করানোর একমাত্র উদ্যোগ এবং এই কর্মসূচি সফলভাবে ৬ বার মানব চন্দ্রাভিযান চালিয়েছিল। চাঁদে মানুষের প্রথম অবতরণ ঘটেছিল ১৯৬৯ সালে, যখন দুজন অ্যাপোলো ১১ নভোচারী চাঁদে বৈজ্ঞানিক যন্ত্রপাতি স্থাপন করেছিলেন এবং পৃথিবীতে চন্দ্রশিলা ও বিভিন্ন নমুনা এনেছিলেন।
২০১৯ সালের গোড়ার দিকে চীনের মহাকাশযান ছাং-ও ৪ চাঁদের দূরবর্তী অংশে প্রথম মনুষ্যবিহীন অবতরণ পরিচালনা করে, যা সফলভাবে চাঁদে ইয়ুটু ২ চন্দ্র রোভার স্থাপন করেছিল।
মহাকাশযান-যুগের পূর্বে
প্রাচীন গ্রিক দার্শনিক আনাক্সাগোরাস (মৃত্যু: ৪২৮ খ্রিস্টপূর্বাব্দ) যুক্তি দিয়েছিলেন যে, সূর্য এবং চন্দ্র উভয়ই অতিকায় শিলাখণ্ড, এবং চাঁদ সূর্যের আলোকে প্রতিফলিত করে। তার এ ধর্মবিরোধী দৃষ্টিভঙ্গির ফলে তাকে কারাবাস করতে ও শেষ পর্যন্ত নির্বাসিত হতে হয়েছিল। প্লুতার্ক তার "অন দ্য ফেস ইন দ্য মুনস অর্ব" বইয়ে বলেন, চাঁদের বুকে গভীর গর্ত রয়েছে যেখানে সূর্যের আলো পৌঁছায় না এবং এই গর্তগুলো নদী বা গভীর খাদের ছায়া ছাড়া আর কিছুই নয়। তিনি চাঁদে বসতি থাকার সম্ভাবনাও উল্লেখ করেছিলেন। অ্যারিস্টার্কাস আরও এক ধাপ এগিয়ে পৃথিবী থেকে চাঁদের দূরত্ব গণনা করেছিলেন। এতে তিনি পৃথিবীর ব্যাসার্ধের ২০ গুণ একটি মান পেয়েছিলেন। (প্রকৃত মান ছিল পৃথিবীর ব্যাসার্ধের প্রায় ৬০ গুণ।) পৃথিবীর ব্যাসার্ধ মোটামুটিভাবে ইরাটোস্থেনিসের সময়কাল থেকে জানা ছিল।
যদিও হান রাজবংশের চীনারা (২০২ খ্রিস্টপূর্বাব্দ-২০২ খ্রিস্টাব্দ) চাঁদকে কুই এর শক্তি বলে বিশ্বাস করত, তাদের 'বিকিরণকারী প্রভাব' তত্ত্ব দ্বারা স্বীকৃত ছিল যে, চাঁদের আলো শুধুমাত্র সূর্যের প্রতিফলন (যা আনাক্সগোরাস দ্বারা উল্লিখিত হয়েছে)। এটি জিং ফাং এর মতো মূলধারার চিন্তাবিদদের দ্বারা সমর্থিত হয়েছিল যিনি চাঁদের গোল আকৃতির কথা উল্লেখ করেছিলেন। সং রাজবংশের (৯৬০-১২৭৯) শেন কুয়ো (১০৩১-১০৯৫) চাঁদের দশার বৃদ্ধি পাওয়া এবং ক্ষয় হওয়াকে প্রতিফলক রূপার একটি গোলকের সাথে তুলনা করেছিলেন। যাকে সাদা পাউডার দিয়ে মাখিয়ে দিয়ে পাশ থেকে দেখলে অর্ধচন্দ্র মনে হয়।
৪৯৯ খ্রিস্টাব্দের দিকে, ভারতীয় জ্যোতির্বিজ্ঞানী আর্যভট্ট তার আর্যভট্টীয় গ্রন্থে উল্লেখ করেন যে প্রতিফলিত সূর্যালোকই চাঁদকে আলোকিত করে।
হাবাশ আল-হাসিব আল-মারওয়াজি, একজন পারস্য জ্যোতির্বিজ্ঞানী, বাগদাদের আল-শাম্মিসিয়া মানমন্দিরে ৮২৫ এবং ৮৩৫ খ্রিস্টাব্দের মধ্যে বিভিন্ন পর্যবেক্ষণ পরিচালনা করেছিলেন। এই পর্যবেক্ষণগুলি ব্যবহার করে, তিনি চাঁদের ব্যাস অনুমান করেছেন ৩০৩৭ কি.মি. (যা ১৫১৯ কি.মি. ব্যাসার্ধের সমতুল্য)। তার হিসেবে চাঁদ হতে পৃথিবীর দূরত্ব ছিল 215209 mi। ১১ শতকে, ইসলামি যুগের পদার্থবিজ্ঞানী আলহাজেন অনেক পরীক্ষা-নিরীক্ষা এবং পর্যবেক্ষণের মাধ্যমে চাঁদের আলো নিয়ে গবেষণা করেন। তিনি এই সিদ্ধান্তে উপনীত হন যে চাঁদের নিজস্ব আলোক ও সূর্যের আলোর সমন্বয় বিদ্যমান এবং চাঁদের সূর্যালোক শোষণ ও বিকিরণ করার ক্ষমতা রয়েছে।
টমাস হ্যারিয়ট, সেইসাথে গ্যালিলি, চাঁদের প্রথম টেলিস্কোপিক উপস্থাপনা আঁকেন এবং কয়েক বছর ধরে চাঁদ পর্যবেক্ষণ করেছিলেন। তার আঁকা চিত্রগুলো অপ্রকাশিত রয়ে যায়। ১৬৪৫ সালে বেলজিয়ান কসমোগ্রাফার এবং জ্যোতির্বিজ্ঞানী মাইকেল ফ্লোরেন্ট ভ্যান ল্যাংরেন চাঁদের প্রথম মানচিত্র তৈরি করেছিলেন। দুই বছর পরে জোহানেস হেভেলিয়াস অনেক বেশি প্রভাবশালী প্রচেষ্টা চালান। ১৬৪৭ সালে হেভেলিয়াস সেলেনোগ্রাফিয়া প্রকাশ করেন, যা সম্পূর্ণরূপে চাঁদকে নিয়ে লেখা প্রথম গ্রন্থ। হেভেলিয়াসের নামকরণগুলো, অষ্টাদশ শতাব্দী পর্যন্ত প্রোটেস্ট্যান্ট দেশগুলিতে ব্যবহৃত হয়েছিল। যা ১৬৫১ সালে জেসুইট জ্যোতির্বিজ্ঞানী জিওভান্নি বাতিস্তা রিকসিওলি দ্বারা প্রকাশিত পদ্ধতি দ্বারা প্রতিস্থাপিত হয়েছিল, যিনি চন্দ্রপৃষ্ঠের খালিচোখে দেখা দাগগুলোকে সমুদ্র এবং দূরবীক্ষণিক খাদগুলোকে দার্শনিক এবং জ্যোতির্বিজ্ঞানীদের নামে নামকরণ করেন।
১৭৫৩ সালে ক্রোয়েশিয়ান জেসুইট এবং জ্যোতির্বিজ্ঞানী রজার জোসেফ বসকোভিচ চাঁদে বায়ুমণ্ডলের অনুপস্থিতি আবিষ্কার করেছিলেন। ১৯২৪ সালে ফ্রাঞ্জ ফন গ্রুইথুইসেন বলেন চন্দ্রপৃষ্ঠের গর্ত উল্কার আঘাতের ফলে উদ্ভুত।
চাঁদে গাছপালা এবং জীবের বসবাসের সম্ভাবনাকে জ্যোতির্বিজ্ঞানীরা ১৯ শতকের প্রথম দশকেও গুরুত্বের সাথে বিবেচনা করেছিলেন। ১৯৩৪-১৮৩৬ সালে, উইলহেম বিয়ার এবং জোহান হেনরিখ ম্যাডলার তাদের চার খণ্ডের ম্যাপা সেলেনোগ্রাফিকা এবং ১৯৩৭ সালে ডার মন্ড বই দুটি প্রকাশ করেন, যা দৃঢ়ভাবে এই সিদ্ধান্ত প্রতিষ্ঠিত করে যে চাঁদে কোন জল বা উল্লেখযোগ্য বায়ুমণ্ডল নেই।
মহাকাশ প্রতিযোগিতা
সোভিয়েত ইউনিয়ন এবং মার্কিন যুক্তরাষ্ট্রের মধ্যে চলমান স্নায়ুযুদ্ধ অনুপ্রাণিত "মহাকাশ প্রতিযোগিতা" এবং "চন্দ্র প্রতিযোগিতা" ত্বরান্বিত হয়েছিল যার কেন্দ্রবিন্দু ছিল চাঁদ। এর ফলে বৈজ্ঞানিকভাবে গুরুত্বপূর্ণ অনেক অভূতপূর্ব ঘটনা ঘটে, যেমন ১৯৫৯ সালে সোভিয়েত ইউনিয়ন কর্তৃক চাঁদের বিপরীত অংশের প্রথম আলোকচিত্র ধারণ এবং ১৯৬৯ সালে চাঁদে প্রথম মানুষের অবতরণ যা কেবল ২০ শতকের নয়, মানব ইতিহাসে একটি গুরুত্বপূর্ণ ঘটনা হিসেবে বিবেচ্য।
চাঁদের পাশ দিয়ে উড়ে যাওয়ার প্রথম কৃত্রিম বস্তু ছিল ৪ জানুয়ারি, ১৯৫৯ এ সোভিয়েত প্রেরিত একটি মানবশূন্য মহাকাশযান লুনা ১। এটি প্রথম যান হিসেবে সূর্যের চারদিকের সূর্যকেন্দ্রিক কক্ষপথে পৌঁছায়। খুব কম মানুষই জানত যে লুনা ১ চাঁদের পৃষ্ঠে আছড়ে পড়ে ধ্বংসপ্রাপ্ত হওয়ার জন্য নকশা করা হয়েছিল।
চাঁদের পৃষ্ঠে আছড়ে পড়া প্রথম পর্যবেক্ষক মহাকাশযানটি ছিল সোভিয়েত মহাকাশযান লুনা ২, যেটি ১৯৫৯ সালের ১৪ সেপ্টেম্বর ২১:০২:২৪ সসস সময়ে চাঁদে পৌঁছেছিল। ১৯৫৯ সালের ৭ অক্টোবর সোভিয়েত মহাকাশযান লুনা ৩ চাঁদের অন্ধকার দিকের প্রথম ছবি তুলতে সক্ষম হয়। যদিও আজকের মানদণ্ডে ছবিগুলো অস্পষ্ট, তবুও চিত্রগুলোতে দেখা যায় যে চাঁদের দূরবর্তী অংশে মারিয়া একেবারেই নেই।
এই সোভিয়েত সাফল্যের সাথে প্রতিদ্বন্দ্বিতা করার প্রয়াসে, মার্কিন প্রেসিডেন্ট জন এফ কেনেডি "জরুরি জাতীয় প্রয়োজনে কংগ্রেসের কাছে বিশেষ বার্তা"-তে মনুষ্যবাহী যান চাঁদে অবতরণের প্রস্তাব করেছিলেন: এখন সময় এসেছে বৃহত্তর পদক্ষেপ নেওয়ার - সময় এসেছে একটি মহান আমেরিকান নবউদ্যোগের - এই জাতির জন্য এখন সময় মহাকাশ বিজয়ে স্পষ্ট অগ্রণী ভূমিকা নেওয়ার, যা অনেক উপায়ে পৃথিবীতে আমাদের ভবিষ্যত অর্জনের চাবিকাঠি হতে পারে। ...যদিও আমরা নিশ্চয়তা দিতে পারি না যে আমরাই একদিন প্রথম হব, আমরা নিশ্চয়তা দিতে পারি যে এই প্রচেষ্টা করতে ব্যর্থতাই একদিন আমাদের ‘চুড়ান্ত’ করবে।
...আমি বিশ্বাস করি যে এই জাতির একটি লক্ষ্য অর্জনের জন্য প্রতিশ্রুতিবদ্ধ করা উচিত, তা হল, এই দশক শেষ হওয়ার আগে, একজন মানুষকে চাঁদে অবতরণ করানো এবং তাকে নিরাপদে পৃথিবীতে ফিরিয়ে আনা। এই সময়ের মধ্যে কোন একক মহাকাশ প্রকল্প মানবজাতির জন্য এর চেয়ে বেশি চিত্তাকর্ষক হবে না, বা মহাকাশের দীর্ঘ পরিসরের অনুসন্ধানেও এত গুরুত্বপূর্ণ হবে না; এবং তা এত কঠিন বা ব্যয়বহুলও হবে না।
...এটা পরিষ্কার করা উচিত যে আমি কংগ্রেস এবং দেশকে একটি নতুন কর্মপন্থার প্রতি দৃঢ় প্রতিশ্রুতি গ্রহণ করতে বলছি- এমন একটি দীর্ঘমেয়াদী প্রক্রিয়া এবং খুবই ব্যয়বহুল।...
রেঞ্জার ১ রাষ্ট্রপতি কেনেডির ভাষণের মাত্র ৩ মাস পরে ১৯৬১ সালের আগস্টে উৎক্ষেপিত হয়েছিল। এটি আরও ৩ বছর চলে এবং ছয়টি ব্যর্থ রেঞ্জার অভিযান পরিচালনা করে। অবশেষে রেঞ্জার ৭, ১৯৬৪ সালের জুলাই মাসে চন্দ্রপৃষ্ঠে আছড়ে পড়ার পূর্বে চাঁদের ছবি পাঠায়। উৎক্ষেপণ যান, গ্রাউন্ড ইকুইপমেন্ট এবং মহাকাশযানের যান্ত্রিক বেশ কিছু সমস্যা রেঞ্জার প্রোগ্রাম এবং সাধারণভাবে প্রাথমিক অনুসন্ধান অভিযানগুলোকে জর্জরিত করে। এই সমস্যা, ব্যর্থতা ও এর শিক্ষা, কংগ্রেসে কেনেডির বিখ্যাত বক্তৃতার পরে এবং ১৯৬৩ সালের নভেম্বরে তার মৃত্যুর আগে একমাত্র সফল মার্কিন মহাকাশ অনুসন্ধান মেরিনার ২ অভিযানে সাহায্য করেছিল। মার্কিন সাফল্য রেঞ্জার ৭ অভিযানের পর থেকে উত্তরোত্তর বৃদ্ধি পেতে থাকে।
১৯৬৬ সালে ইউএসএসআর চন্দ্রপৃষ্ঠে প্রথম সফল অবতরণ সম্পন্ন করে এবং লুনা ৯ এবং লুনা ১৩ অভিযানের সময় ‘চন্দ্রপৃষ্ঠ থেকে’ চাঁদের প্রথম ছবি তোলা হয়।
মার্কিন যুক্তরাষ্ট্র রেঞ্জার অভিযানের পর সার্ভেয়ার প্রোগ্রাম এর সূচনা করে যা চাঁদের পৃষ্ঠে সাতবার রোবোটিক মহাকাশযান পাঠায়। সাতটি মহাকাশযানের মধ্যে পাঁচটি সফলভাবে অবতরণ করে ও নিশ্চিত করে যে চন্দ্রপৃষ্ঠের ধুলো নভোচারীদের চাঁদে দাঁড়ানোর জন্য যথেষ্ট অগভীর।
২৪ ডিসেম্বর, ১৯৬৮-এ, অ্যাপোলো ৮ এর অভিযাত্রী ফ্রাঙ্ক বোরম্যান, জেমস লাভেল এবং উইলিয়াম অ্যান্ডার্স চন্দ্রের কক্ষপথে প্রবেশকারী প্রথম মানুষ হয়ে ওঠেন এবং ব্যক্তিগতভাবে চাঁদের দূরবর্তী দিকটি দেখেন। মানুষ প্রথম চাঁদে অবতরণ করেছিল ২০ জুলাই, ১৯৬৯ সালে। চন্দ্রপৃষ্ঠে হাঁটা প্রথম মানুষ ছিলেন অ্যাপোলো ১১ এর কমান্ডার নিল আর্মস্ট্রং।
চাঁদে অবতরণকারী প্রথম রোবট চন্দ্ররোভার লুনোখড ১ ছিল লুনোখড প্রোগ্রামের অংশ যা ১৭ নভেম্বর, ১৯৭০ সালে চন্দ্রপৃষ্ঠে অবতরণ করে। আজ অবধি, চাঁদে দাঁড়ানো শেষ মানুষ ছিলেন ইউজিন সারনান, যিনি অ্যাপোলো ১৭ অভিযানের অংশ হিসাবে, ১৯৭২ সালের ডিসেম্বরে চাঁদে হেঁটেছিলেন।
তিনটি লুনা অভিযান (লুনা ১৬, ২০ এবং ২৪) এবং অ্যাপোলো অভিযান ১১ থেকে ১৭ (অ্যাপোলো ১৩ বাদে, যা তার পরিকল্পিত চন্দ্র অবতরণ বাতিল করেছিল) দ্বারা চন্দ্রশীলার নমুনা পৃথিবীতে আনা হয়েছিল। ১৯৭৬ সালে লুনা ২৪ ও ১৯৯৪ সালে ক্লেমেন্টাইন ছিল যথাক্রমে সোভিয়েত ইউনিয়ন ও মার্কিন যুক্তরাষ্ট্রের দ্বারা শেষ চাঁদে অনুসন্ধান। এর পর মূলত দেশগুলো অন্যান্য গ্রহে অনুসন্ধান, মহাকাশ স্টেশন ও শাটল প্রোগ্রামে আগ্রহী।
চন্দ্র প্রতিযোগিতার পূর্বে মার্কিন যুক্তরাষ্ট্র বৈজ্ঞানিক এবং সামরিক চন্দ্রঘাটির জন্য প্রাক-প্রকল্প ছিল: লুনেক্স প্রজেক্ট এবং প্রজেক্ট হরাইজন। ক্রু অবতরণ ছাড়াও, সোভিয়েত মনুষ্যবাহী চন্দ্র অভিযানসহ একটি বহুমুখী চন্দ্রবেইজ "জভেজদা" নির্মাণ বাতিল করে, এটি ছিল একটি বিশদ প্রকল্প, যা অভিযাত্রী যানবাহন এবং চন্দ্রপৃষ্ঠের মডিউলগুলির উন্নত সংস্করণ সম্পন্ন।
১৯৯০ সালের পর
thumb|400px|দেশ অনুযায়ী চাঁদে অনুসন্ধান। {{legend|#000080|সফল মানব চন্দ্রাভিযান (মার্কিন যুক্তরাষ্ট্র)}} {{legend|#0000ff|সফল মানববিহীন চাঁদে অবতারণ (চীন, রাশিয়া (সোভিয়েত ইউনিয়ন))}} {{legend|#8080ff|সফল মানববিহীন চাঁদে পরিক্রমা (ইউরোপীয় মহাকাশ সংস্থা, জাপান, ভারত)}} {{legend|#ff0000|ব্যর্থ চন্দ্রাভিযান (ইসরায়েল, সংযুক্ত আরব আমিরাত)}} {{legend|#008000|প্রস্তাবিত বা পরিকল্পিত চন্দ্রাভিযান (অস্ট্রেলিয়া, কানাডা, তুরস্ক, থাইল্যান্ড, দক্ষিণ আফ্রিকা, দক্ষিণ কোরিয়া, ব্রাজিল, মেক্সিকো)}} ১৯৯০ সালে জাপান চাঁদের চারপাশে একটি বস্তুকে কক্ষপথে স্থাপনকারী তৃতীয় দেশ হিসেবে "হিটেন" মহাকাশযানের সাহায্যে চাঁদ পরিদর্শন করে। মহাকাশযানটি হাগোরোমো নামক কৃত্রিম উপগ্রহ চন্দ্র কক্ষপথে স্থাপন করে, কিন্তু এর ট্রান্সমিটার ব্যর্থ হওয়ায় এটি আর কাজ করে নি। জাক্সা-এর অফিসিয়াল ওয়েবসাইট অনুসারে, ২০০৭ সালের সেপ্টেম্বরে, জাপান "চন্দ্রের উৎপত্তি এবং বিবর্তনের বৈজ্ঞানিক তথ্য সংগ্রহ করা এবং ভবিষ্যতের চন্দ্র অন্বেষণের জন্য প্রযুক্তি বিকাশের উদ্দেশ্যে" "সেলেন" মহাকাশযান উৎক্ষেপণ করে।
ইউরোপীয় মহাকাশ সংস্থা (ইসা) ২৭ সেপ্টেম্বর ২০০৩-এ স্মার্ট ১ নামে একটি ছোট, কম খরচের চন্দ্রযান উৎক্ষেপণ করেছিল। স্মার্ট ১-এর প্রাথমিক লক্ষ্য ছিল রঞ্জন ও অবলোহিত রশ্মিতে চন্দ্রপৃষ্ঠের ত্রিমাত্রিক ছবি তোলা। স্মার্ট ১, ১৫ নভেম্বর ২০০৪ তারিখে চন্দ্রের কক্ষপথে প্রবেশ করে এবং ৩ সেপ্টেম্বর ২০০৬ পর্যন্ত চন্দ্র পর্যবেক্ষণ করতে থাকে। এরপর "চন্দ্রপৃষ্ঠের প্রতিক্রিয়া" অধ্যয়ন করার জন্য এটিকে ইচ্ছাকৃতভাবে চন্দ্র পৃষ্ঠে বিধ্বস্ত করা হয়।
দ্য ব্যালিস্টিক মিসাইল ডিফেন্স অর্গানাইজেশন এবং নাসা ১৯৯৪ সালে ক্লিমেন্টাইন অভিযান এবং ১৯৯৮ সালে লুনার প্রোসপেক্টর চালু করে। নাসা ১৮ জুন, ২০০৯-এ লুনার রিকনেসান্স অরবিটার চালু করে, যা চাঁদের পৃষ্ঠের চিত্র সংগ্রহ করেছে। এটি লুনার ক্রেটার অবজারভেশন অ্যান্ড সেন্সিং স্যাটেলাইট (এলসিআরওএসএস) বহন করে, যা চন্দ্রপৃষ্ঠে অবস্থিত "ক্যাবিউস খাদ" এ জলের সম্ভাব্য অস্তিত্বের তদন্ত করেছিল। জিআরএআইএল হল আরেকটি অভিযান যা ২০১১ সালে চালু করা হয়েছে।
চাঁদে প্রথম বাণিজ্যিক অভিযানটি ছিল ম্যানফ্রেড মেমোরিয়াল মুন অভিযান (৪এম), যার নেতৃত্বে ছিল লাক্সস্পেস। সহযোগিতায় ছিল জার্মান ওএইচবি এজি। অভিযানটি ২৩ অক্টোবর ২০১৪-এ লং মার্চ থ্রি সি/জি২ রকেটের উপরের পর্যায়ে সংযুক্ত চীনা চ্যাং'ই ৫ টি১ পরীক্ষামূলক মহাকাশযানের সাথে চালু করা হয়েছিল। ৪এম মহাকাশযানটি ২৮ অক্টোবর ২০১৪ এর এক রাতে চাঁদের পার্শ্বআবর্তন করে, তারপরে এটি পৃথিবীর উপবৃত্তাকার কক্ষপথে প্রবেশ করেছিল, এটি তার পরিকল্পিত জীবনকালের চার গুণ সময় স্থায়ী হয়।
চীন
চীন ২০১৭ সালে তার ছাং-ও ৫ মহাকাশযানের মাধ্যমে চন্দ্রনমুনা সংগ্রহ করার অভিযান পরিচালনা করার পরিকল্পনা করেছিল, কিন্তু সেই অভিযানটি স্থগিত করা হয়। এর কারণ ছিল ছাংচেং ৫ এর উড্ডয়নযানের ব্যর্থতা। যাইহোক, ২০১৯ সালের ডিসেম্বরের শেষের দিকে লং মার্চ ৫ রকেটের ফ্লাইটের সফল প্রত্যাবর্তনের পর, চীন তার ছাং-ও ৫ নমুনা ফেরত অভিযানকে ২০২০ সালের শেষের দিকে পরিচালনার লক্ষ্যস্থির করে। চীন ১৬ ডিসেম্বর ২০২০ এ প্রায় ২ কিলোগ্রাম চন্দ্রনমুনা ফেরত আনার মাধ্যমে এই অভিযানটি সম্পন্ন করে।
ভারত
thumb|[[চন্দ্রযান-১, চাঁদে প্রেরিত ভারতের প্রথম মহাকাশযান।]] ২২ অক্টোবর ২০০৮-এ ভারতীয় মহাকাশ গবেষণা সংস্থা (ইসরো) চন্দ্রযান-১ নামে একটি মানববিহীন চন্দ্র প্রদক্ষিণকারী মহাকাশযান উৎক্ষেপণ করেছিল। চাঁদে অনুসন্ধানটি আসলে দুই বছরের জন্য চাঁদকে প্রদক্ষিণ করার উদ্দেশ্যে পরিচালিত হয়েছিল। এর বৈজ্ঞানিক উদ্দেশ্য ছিল চাঁদের উভয় পিঠের ত্রিমাত্রিক মানচিত্র গঠন এবং চন্দ্রপৃষ্ঠের রাসায়নিক এবং খনিজের অবস্থান বিশ্লেষণ। যানটি চন্দ্রপৃষ্ঠে মুন ইমপ্যাক্ট প্রোব নিক্ষেপ করে যা ১৪ নভেম্বর ২০০৮ ১৫:০৪ জিএমটি সময়ে চন্দ্রপৃষ্ঠে আঘাত করে যা ভারতকে চন্দ্রপৃষ্ঠে পৌঁছানো চতুর্থ দেশ করে তোলে। চন্দ্রযান-১ এর অনেক কৃতিত্বের মধ্যে ছিল চন্দ্রের মাটিতে পানির অণুর ব্যাপক উপস্থিতি আবিষ্কার। এই অভিযানের পর ২২ জুলাই ২০১৯-এ চন্দ্রযান-২ উৎক্ষেপণ করা হয়েছিল এবং তা ২০ আগস্ট ২০১৯-এ চাঁদের কক্ষপথে প্রবেশ করেছিল। চন্দ্রযান-২ ভারতের প্রথম চন্দ্র অবতরক বিক্রম এবং রোভার প্রজ্ঞান বহন করেছিল, কিন্তু এইগুলো ধ্বংসপ্রাপ্ত হওয়ার মধ্যে দিয়ে ব্যর্থ হয়। তবে অর্বিটারটি অক্ষত অবস্থায় আছে।
১৪ জুলাই ২০২৩-এ ভারত চন্দ্রযান-৩ উৎক্ষেপণ করেছিল এবং এর উদ্দেশ্য চাঁদে অবতরণ করা।
পরিকল্পনাসমূহ
মার্কিন কনস্টেলেশন প্রোগ্রাম স্থগিত হওয়ার পর, রাশিয়া, ইএসএ, চীন, জাপান এবং ভারত চাঁদে মানুষ প্রেরণের অভিযান করার ঘোষণা দেয়। বর্তমানে তাদের সকলেরই আরও মানুষবিহীন মহাকাশযানের সাহায্যে চাঁদের অনুসন্ধান চালিয়ে যাওয়ার ইচ্ছা রয়েছে।
ভারত ২০২২ সালে চন্দ্রযান-৩ অবতরণ অভিযান চালু করার পরিকল্পনা করছে। তাছাড়াও ভারতের ২০২৪ সালে চন্দ্রমেরু অনুসন্ধান অভিযান জাপানের সাথে যৌথভাবে পরিচালনা করার সম্ভাবনা রয়েছে।
রাশিয়াও পূর্বে স্থগিত হওয়া প্রকল্প "লুনা-গ্লোব" ২০২১ সালে পুনরায় শুরু করার ঘোষণা দিয়েছে। লুনা-গ্লোব ছিল মনুষ্যবিহীন একটি কক্ষপথ প্রদক্ষিণকারী ও অবতরণকারী যান। ২০১৫ সালে, রসকসমস জানিয়েছে যে, রাশিয়া ২০৩০ সালের মধ্যে চাঁদে নভোচারীদের স্থাপন করে মঙ্গল গ্রহের অভিযানগুলো নাসা'র হাতে ছেড়ে দেয়ার পরিকল্পনা করছে। এর উদ্দেশ্য নাসা'র সাথে যৌথভাবে কাজ করা এবং মহাকাশ প্রতিযোগিতা এড়ানো।  একটি রাশিয়ান লুনার অরবিট স্টেশন বর্তমানে প্রস্তাবিত হয়েছে যা ২০৩০ সাল নাগাদ চাঁদের কক্ষপথে স্থাপন করা হবে।
২০১৮ সালে নাসা তাদের "মহাকাশ নীতি নির্দেশিকা" সমর্থনে একটি সামগ্রিক অনুসন্ধান অভিযানের অংশ হিসাবে বাণিজ্যিক এবং আন্তর্জাতিক অংশীদারদের সাথে চাঁদে পুনরায় অভিযান পরিচালনা করার পরিকল্পনা প্রকাশ করেছে, যার অংশ হিসেবে তারা "আর্টেমিস প্রোগ্রাম" এবং "বাণিজ্যিক লুনার পেলোড পরিষেবা (সিএলপিএস)" এর সূচনা করেছে। নাসা চন্দ্রপৃষ্ঠে রোবোটিক অভিযান, সেইসাথে মনুষ্য-পরিচালিত চন্দ্র প্রারম্ভিকা শুরু করার পরিকল্পনা করেছে। ২০১৯ সাল থেকে, নাসা নতুন ছোট চন্দ্র পেলোড ডেলিভারি পরিষেবা তৈরি করতে, চন্দ্রের ল্যান্ডার তৈরি করতে এবং মানুষের প্রত্যাবর্তনের আগে চাঁদের পৃষ্ঠে আরও গবেষণা পরিচালনা করার জন্য চুক্তি জারি করছে। আর্টেমিস প্রোগ্রামে ওরিয়ন মহাকাশযানের বেশ কয়েকটি ফ্লাইট এবং ২০২২ থেকে ২০২৮ পর্যন্ত চন্দ্র অবতরণে কাজ করবে।
৩ নভেম্বর, ২০২১-এ নাসা ঘোষণা করেছে যে এটি একটি মানববিহীন মহাকাশযানের জন্য শ্যাকেলটন ক্রেটারের কাছে চন্দ্র দক্ষিণ মেরু অঞ্চলে একটি অবতরণ স্থান বেছে নিয়েছে যাতে নাসা'র পোলার রিসোর্সেস আইস-মাইনিং এক্সপেরিমেন্ট-১ অন্তর্ভুক্ত ছিল। সুনির্দিষ্ট অবস্থানটিকে শ্যাকেলটন কানেক্টিং রিজ বলা হয়, যা যোগাযোগের জন্য পৃথিবীর সাথে কাছাকাছি-অবিচ্ছিন্ন সৌর এক্সপোজার এবং দৃষ্টিরেখার সুবিধা দেয়।
শ্রীবিজয়া এয়ার
শ্রীবিজয়া এয়ার হলো একটি ইন্দোনেশীয় বিমান পরিবহন সংস্থা যার সদর দপ্তর এবং ঘাঁটি বানটেনের তাঙ্গেরাং-এর সোকারনো-হাত্তা আন্তর্জাতিক বিমানবন্দরে অবস্থিত।
ইতিহাস
২০০৩ সালে চন্দ্র লি, হেনড্রি লি, অ্যান্ডি হালিম, এবং ফ্যান্ডি লিঙ্গগা শ্রীবিজয়া এয়ার প্রতিষ্ঠা করেন। ফ্যান্ডি লিঙ্গগা ঐতিহাসিক শ্রীবিজয়া সাম্রাজ্যের নামে এটির নামকরণ করেন। একই বছর, ২৮ এপ্রিল এটি ব্যবসায়িক লাইসেন্স লাভ করে, যখন এওসি (এয়ার অপারেটরসার্টিফিকেট) ঐ বছরের শেষের দিকে ২৮ অক্টোবর ইস্যু করা হয়। ১০ নভেম্বর ২০০৩ তারিখে বিমান সংস্থাটি প্রাথমিকভাবে জাকার্তা-পন্টিয়ানাক এবং জাকার্তা-পালেমবাং-এর মতো নতুন রুটে ফ্লাইট চালু করার আগে প্রাথমিকভাবে জাকার্তা এবং পাংকাল পিনাং-এর মধ্যে ফ্লাইট চালু করে। প্রথম বছরে, শ্রীজয়া এয়ারের ব্যাপ্তি দ্রুত বৃদ্ধি পায়, এবং জুন ২০০৯ এ শ্রীজয়া এয়ার ২৩ বিমান, ৩৩ অভ্যন্তরীণ এবং ২ আন্তর্জাতিক রুটে ফ্লাইট পরিচালনা করে।
২০০৭ সালে, শ্রীবিজয়া এয়ার কয়েক মাস ধরে পরিচালিত পরিদর্শন পাস করার পর বিমানের নিরাপত্তা এবং রক্ষণাবেক্ষণের জন্য বোয়িং আন্তর্জাতিক পুরস্কার লাভ করে। একই বছর শ্রীজয়া এয়ার পারতামিনা থেকে এভিয়েশন কাস্টমার পার্টনারশিপ পুরস্কার লাভ করে। ২০০৮ সালে, শ্রীজয়া এয়ার মার্কপ্লাস অ্যান্ড কোম্পানি দ্বারা একটি পুরস্কার প্রদান করা হয়।
২০১১ সালে প্যারিস এয়ার শোতে, শ্রীবিজয়া এয়ার আরো ২০ টি এম্বিয়ার‌ ১৯০ জেট বিমান কেনার জন্য চুক্তিবদ্ধ হয়।
২০১১ সালে বিমান সংস্থাটি ১২টি ব্যবহৃত বোয়িং ৭৩৭-৫০০ এর ইজারা দেওয়া শুরু করে যার মোট মূল্য ৮৪ মিলিয়ন মার্কিন ডলার।
২০১৮ সালের নভেম্বর মাসে তার সহযোগী প্রতিষ্ঠান সিটিলিংকের মাধ্যমে গেরুয়া ইন্দোনেশিয়া একটি সহযোগিতা চুক্তির (কেএসও) মাধ্যমে শ্রীজয়া এয়ারের আর্থিক ব্যবস্থাপনার দায়িত্ব গ্রহণ করে।
সহায়ক সংস্থা
শ্রীবিজয়া এয়ারের সহযোগী প্রতিষ্ঠানগুলো শ্রীবিজয়া এয়ারের প্রধান নির্বাহী কর্মকর্তার পিতা লো কুই নামের সম্মানে এনএএম কে একটি সাধারণ অ্যাক্রোনিম হিসেবে ব্যবহার করে।
বহর
থাম্ব|শ্রীবিজয়া এয়ার বোয়িং ৭৩৭-৮০০ জানুয়ারী ২০২১ এর হিসাবে, শ্রীবিজয়া এয়ার বহর নিম্নলিখিত বিমানগুলো নিয়ে গঠিত:
হাফিজ উদ্দিন আহম্মেদ
হাফিজ উদ্দিন আহম্মেদ (জন্ম: ৩ ফেব্রুয়ারি ১৯৪৬) একজন বাংলাদেশি রাজনীতিবিদ, সমাজসেবক ও ঠাকুরগাঁও-৩ আসনের বর্তমান জাতীয় সংসদ সদস্য। ঠাকুরগাঁও-৩ আসন থেকে ইতিপূর্বে ১৯৮৮, ২০০১ ও ২০০৮ সালে জাতীয় সংসদ সদস্য নির্বাচিত হয়ে ছিলেন।
জন্ম ও শিক্ষাজীবন
হাফিজ উদ্দিন আহম্মেদের জন্ম ৩ ফেব্রুয়ারি ১৯৪৬ সালে। তার শিক্ষাগত যোগ্যতা এইসএসসি পাশ।
রাজনৈতিক ও কর্মজীবন
কর্মজীবনে হাফিজ উদ্দিন আহম্মেদ রাজনৈতির পাশাপাশি কৃষি ও ব্যবসার সাথে জড়িত। জাতীয় পার্টির প্রেসিডিয়াম সদস্য। ১৯৮৮ সালে চতুর্থ জাতীয় সংসদ নির্বাচনে জাতীয় পার্টি ঠাকুরগাঁও-৩ আসন থেকে প্রথম সংসদ নির্বাচিত হন। ২০০১ সালের অষ্টম জাতীয় সংসদ নির্বাচনেও  ঠাকুরগাঁও-৩ আসন থেকে জাতীয় পার্টির লাঙ্গল মার্কায় সংসদ সদস্য নির্বাচিত হন। সর্বশেষ ২০০৮ সালের নবম জাতীয় সংসদ নির্বাচনে জাতীয় পার্টির হয়ে বাংলাদেশ আওয়ামী লীগের নেতৃত্বাধীন মহাজোট থেকে ঠাকুরগাঁও-৩ আসন থেকে সংসদ সদস্য নির্বাচিত হয়ে ছিলেন।  ২০২৩ সালের ঠাকুরগাঁও-৩ আসনের উপনির্বাচনে তিনি তার নিকটতম স্বতন্ত্র প্রার্থী গোপাল চন্দ্র রায় হারিয়ে আবারও সংসদ সদস্য নির্বাচিত হন।
নওগাঁ জেলা
থাম্ব|200px|নওগাঁ শহরের প্রাণকেন্দ্র ব্রীজের মোড়ে অবস্থিত “স্বাধীনতা” ভাস্কর্য থাম্ব|200px|নওগাঁ জেলার মানচিত্র
নওগাঁ জেলা বাংলাদেশের উত্তর-পশ্চিমাঞ্চলের রাজশাহী বিভাগের একটি প্রশাসনিক অঞ্চল। উপজেলার সংখ্যানুসারে নওগাঁ বাংলাদেশের একটি “এ” শ্রেণীভুক্ত জেলা। নওগাঁ জেলা ভৌগোলিকভাবে বৃহত্তর বরেন্দ্র ভূমির অংশ। বাংলাদেশের উত্তর-পশ্চিমভাগে বাংলাদেশ-ভারত আন্তর্জাতিক সীমারেখা সংলগ্ন যে ভূখণ্ডটি ১৯৮৪ সালের ১লা মার্চের আগ পর্যন্ত নওগাঁ মহকুমা হিসেবে গণ্য হতো, সেটিই বর্তমান বাংলাদেশের নওগাঁ জেলা।
ইতিহাস
নওগাঁ জেলায় আদিকাল হতেই বৈচিত্রে ভরপুর। ছোট ছোট নদী বহুল এ জেলা প্রাচীনকাল হতেই কৃষি কাজের জন্য প্রসিদ্ধ। কৃষি কাজের জন্য অত্যন্ত উপযোগী এলাকার বিভিন্ন অঞ্চল নিয়ে অসংখ্য জমিদার গোষ্ঠী গড়ে উঠে। এ জমিদার গোষ্ঠীর আশ্রয়েই কৃষি কাজ সহযোগী হিসেবে খ্যাত সাঁওতাল গোষ্ঠীর আগমন ঘটতে শুরু করে এ অঞ্চলে। সাঁওতাল গোষ্ঠীর মতে এ জেলায় বসবাসরত অন্যান্য আদিবাসীদের মধ্যে মাল পাহাড়িয়া, কুর্মি, মহালী ও মুন্ডা বিশেষভাবে খ্যাত। নানা জাতি ও নানা ধর্মের মানুষের সমন্বয়ে গঠিত নওগাঁ জেলা মানব বৈচিত্র্যে ভরপুর। অসংখ্য পুরাতন মসজিদ, মন্দির, গীর্জা ও জমিদার বাড়ি প্রমাণ করে নওগাঁ জেলার সভ্যতার ইতিহাস অনেক পুরাতন।
মুক্তিযুদ্ধের প্রস্তুতি ও প্রতিরোধ
থাম্ব|220px|বাম|বিজয় মুক্তযুদ্ধ স্মৃতি স্তম্ভ। ৭১ ফুট উঁচু এই স্তম্ভ মুক্তিযুদ্ধের স্মৃতিতে নির্মিত। ১৯৭১ সালের ৭ মার্চ বঙ্গবন্ধু শেখ মুজিবুর রহমানের ঐতিহাসিক ভাষণের পরপরই নওগাঁয় সর্বদলীয় সংগ্রাম পরিষদ গড়ে নওগাঁ কে.ডি. সরকারি উচ্চ বিদ্যালয়ে সর্বদলীয় সংগ্রাম পরিষদের কার্যালয় স্থাপিত হয়েছিল। এখানে বসেই সব ধরনের কর্মসূচি নেওয়া হতো। নওগাঁ ছিল ইপিআর ৭নং উইং এর হেড কোয়ার্টার। ১৮ মার্চ পর্যন্ত এর কমান্ডিং অফিসার ছিল পাঞ্জাবি মেজর আকরাম বেগ। ২ জন ক্যাপ্টেনের একজন ছিলেন পাঞ্জাবি নাভেদ আফজাল, অন্যজন বাঙালি ক্যাপ্টেন গিয়াস উদ্দিন। ২৫ মার্চের আগেই মেজর আকরাম বেগের জায়গায় বাঙালি মেজর নজমুল হক নওগাঁয় ইপিআর এর কমান্ডিং অফিসার হিসেবে বদলি হয়ে আসেন। অবশ্য দেশের উত্তপ্ত রাজনৈতিক পরিস্থির দিকে লক্ষ্য রেখে মেজর বেগ তাকে চার্জ বুঝিয়ে দিতে অসম্মত হন। ফলে মেজর নজমুল হক মনে মনে ক্ষুব্ধ হয়ে আওয়ামী লীগের তরুণ নেতা আব্দুল জলিলের সাথে পরামর্শ করেন এবং পরামর্শক্রমে বাঙালি ইপিআরদের সহায়তায় ২৪ মার্চ মেজর আকরাম বেগ ও ক্যাপ্টেন নাভেদ আফজালকে গ্রেফতার করেন। পাশাপাশি নওগাঁ মহকুমা প্রশাসক নিসারুল হামিদকেও গ্রেফতার করা হয় (ইনিও অবাঙালি ছিলেন)। ফলে নওগাঁ মহকুমা সদ্য ঘোষিত স্বাধীন বাংলাদেশের মুক্ত এলাকায় পরিণত হয়। এ সময় সর্বদলীয় সংগ্রাম পরিষদ নওগাঁর প্রশাসনিক দায়িত্বভার গ্রহণ করে। দায়িত্ব গ্রহণকারী ব্যক্তিবৃন্দের মধ্যে অন্যতম ছিলেন আওয়ামী লীগের মোহাম্মদ বায়তুল্লাহ (তিনি পরবর্তীতে বাংলাদেশের প্রথম ডেপুটি স্পিকার হন), আব্দুল জলিল, ন্যাপের (মোজাফফর) এম. এ. রকীব, ন্যাপের (ভাসানী) মোজাহারুল হক, এ.কে.এম. মোরশেদ এবং আরও কয়েকজন স্থানীয় নেতা।
২৩ মার্চ নওগাঁয় স্বাধীনতা আন্দোলনের ওপর অধ্যাপক খন্দকার মকবুল হোসেন রচিত ‘রক্ত শপথ’ নামে একটি নাটক মঞ্চস্থ হয়। এ নাটকে স্বাধীনতা সংগ্রামের ভবিষ্যৎ রূপরেখা সম্পর্কে আভাস দেয়া হয়েছিল। নাটকটি প্রযোজনা করেছিলেন মো: আব্দুল জলিল, নির্দেশনায় ছিলেন মমিন-উল-হক ভুটি। মঞ্চস্থ হয় নওগাঁ বি.এম.সি. কলেজ প্রাঙ্গনে। পরবর্তীকালে এ নাটকটি ভারতের বালুরঘাট, মালদহ ও শিলিগুড়ির বিভিন্ন স্থানে মঞ্চস্থ হয়। ভারতের মাটিতে এটি যৌথভাব মঞ্চস্থ করে বাংলাদেশের শরণার্থী শিল্পী-সাহিত্যিক গোষ্ঠী ও বাংলাদেশ শিল্পী-সাহিত্যিক সংঘ। ২৫ মার্চ কালো রাতে পাকবাহিনী রাজধানী ঢাকা সহ সারা দেশের বিভিন্ন স্থানে গনহত্যা শুরু করে। ২৬ মার্চেই নওগাঁর সকল থানায় এ খবর পৌঁছে যায় এবং সেই দিনই নওগাঁ সর্বদলীয় সংগ্রাম পরিষদ যুদ্ধের প্রস্তুতি নেয়ার শপথ নেয়।
পাকহানাদার বহিনীর নওগাঁ দখল
২১ এপ্রিল নাটোর থেকে অগ্রসরমান পাকহানাদার বাহিনী নওগাঁ অধিকার করার আগে সান্তাহার রেল জংশনের নাম পরিবর্তন করে ‘শহীদ নগর’ নামকরণ করে। এখানে ২৬ মার্চের পর বিহারি ও বাঙ্গালীদের মধ্যে সংঘঠিত সহিংস ঘটনায় বহু বিহারি প্রাণ হারায়। ২১ এপ্রিল দুপুর ১২টায় বিনা বাধায় হানাদার বহিনী নওগাঁয় প্রবেশ করে এর নিয়ন্ত্রণভার গ্রহণ করে। ২২ এপ্রিল পাকবাহিনীর অপর একটি কনভয় ভারি অস্ত্রশস্ত্রে সজ্জিত অবস্থায় রাজশাহী থেকে সড়ক পথে নওগাঁয় প্রবেশ করে। তাদের নির্দেশমতো ঐ দিন রাতে পাকিস্তান রক্ষার লক্ষ্যে শান্তি কমিটি গঠন করা হয়। এ সময় নওগাঁর মুক্তিযোদ্ধারা সাময়িকভাবে পিছু হটে ভারতের সীমান্ত এলাকায় অবস্থান নেয়।
মুক্তিবাহিনীর প্রশিক্ষণ
২৪ এপ্রিল ভারতের পশ্চিমবঙ্গের বালুরঘাট, বাঙালিপুর, টিয়রপাড়া ও মধুপুরে ক্যাম্প স্থাপন করে মুক্তিযোদ্ধাদের প্রশিক্ষণের প্রস্তুতি চলতে থাকে। এ সমস্ত ক্যাম্পে দেড় মাস প্রশিক্ষণ দেওয়া হত। পরবর্তীকালে মুক্তিযোদ্ধাদের উচ্চতর ট্রেনিংয়ের জন্য মালদা জেলার গৌড়বাগানে পাঠানো হত। উচ্চতর ট্রেনিং শেষ হবার পর মুক্তিযোদ্ধাদের শিলিগুড়ি ও পানিঘাটায় আর্মস ট্রেনিংয়ের জন্য পাঠানো হত। এখানে ৩ মাস অস্ত্রের কোর্স মাত্র ২১ দিনে শেষ করে মুক্তিযোদ্ধাদের পরে তরঙ্গপুর হেডকোয়ার্টার থেকে অস্ত্র ও গোলাবারুদ সরবরাহ করে দেশের অভ্যন্তরে পাঠানো হত।
ইতিমধ্যে মুক্তিযুদ্ধের সর্বাধনায়ক জেনারেল ওসমানী সমগ্র বাংলাদেশকে ১১ টি সামরিক সেক্টরে বিভক্ত করেন। ৭নং সেক্টরের অধীনে ছিল নওগাঁ, নবাবগঞ্জ, জয়পুরহাট, দিনাজপুর ও হিলি অঞ্চল। মেজর নূরুজ্জামান ছিলেন এ সেক্টরের অধিনায়ক। তার অধীনে ছিলেন মেজর নাজমুল হক, ক্যাপ্টেন গিয়াস সহ আরও অনেকে। মে মাসের প্রথমে মোকেলসুর রহমান রাজার নেতৃত্ব মুক্তিযোদ্ধাদের একটি বড় দল নওগাঁয় প্রবেশ করে।
সম্মুখ সমরে মুক্তিবাহিনী
১৯ মে এবং জুন মাসের প্রথম দিকে ধামইরহাট থানায় পৃথক পৃথক ২টি অপারেশন চালিয়ে মুক্তিবাহিনী ১জন পাক অফিসার সহ তাদের বেশ কয়েক জন সহযোগীকে হত্যা করে। এ অভিযানে ১জন মুক্তিযোদ্ধা নিহত এবং ২জন আহত হন। এ অভিযানে মুক্তিযোদ্ধারা ১টি জিপ সহ প্রচুর সামরিক সরঞ্জাম হস্তগত করেন।
১৩ জুন নওগাঁর মুক্তিযোদ্ধারা চকের ব্রীজ, আত্রাই থানার সাহাগোলা রেল ব্রীজ ও বগুড়া জেলার আদমদিঘী রেল ব্রীজ ডিনামাইট দিয়ে উড়িয়ে দেয়। ফলে পাকহানাদার বাহিনীর রেল চলাচলে অনেক অসুবিধার সৃষ্টি হয়। এছাড়া পত্নীতলা থানায় ক্যাম্প স্থাপনের উদ্দেশ্যে যাত্রাকারী একদল পাকসৈনিকের উপর নওগাঁর মুক্তিযোদ্ধারা হামলা চলিয়ে বিপুল পরিমাণ অস্ত্র অধিকার করে। এ হামলায় নেতৃত্ব দেন বীর মুক্তিযোদ্ধা মেজর নাজমুল। প্রতিশোধপরায়ন পাকহানাদার বাহিনী এরপর নিরীহ মানুষের উপর নির্যাতন শুরু করলে স্বাধীনতা সংগ্রাম আরও বেগবান হয়। সাধারণ জনগণ স্বতঃস্ফূর্ত ভাবে মুক্তি বাহিনীকে সহযোগীতা শুরু করে। তারা শত্রুপক্ষের সংবাদ ও অবস্থানের কথা গোপনে মুক্তি বাহিনীকে পৌঁছে দিত, গাইড হিসেবে পথ চিনিয়ে দিত। ১০ জুলাই পত্নীতলা উপজেলার মধইল নামক স্থানে মকাই চৌধুরীর নেতৃত্বে পাক বাহিনীর উপর হামলা চলিয়ে তাদের ৬ জনকে হত্যা করে। ১৬ জুলাই পাক বাহিনীর নদী পথে রাণীনগর থানার তিলাবুদু গ্রামে প্রবেশের সংবাদ পেয়ে ওহিদুর রহমান ও আলমগীর কবিরের নেতৃত্বে মুক্তি বাহিনী পাকহানাদার বাহিনীর উপর আক্রমণ চালায়। এতে পাক বাহিনীর ২টি নৌকা ডুবে যায় এবং ৪জন পাকসৈনিকের মৃত্যু হয়। ১৪ আগস্ট পাকিস্তানের স্বাধীনতা দিবসে মহাদেবপুর থানার হাপানিয়া মহাসড়কে মুক্তিবাহিনীর পেতে রাখা একটি শক্তিশালী বোমার আঘাতে ১টি জিপ ধ্বংস হলে ৫ হানাদার সৈন্য নিহত হয়। এর প্রতিশোধ নিতে ১৫ আগস্ট পাক বাহিনী আশেপাশের গ্রামে নির্মম গণহত্যা চালায়। ১৯ সেপ্টেম্বর আত্রাই থানার বান্দাইখাড়া গ্রামে পাক বাহিনী ১৯টি নৌকাযোগে হামলা চালায়। এই সংবাদ পেয়ে ওহিদুর রহমান ও আলমগীর কবিরের নেতৃত্বে মুক্তি বাহিনী তারানগর ঘাউল্যা নামক স্থানে পাক বাহিনীর নৌকাতে হামলা চালায়। প্রচন্ড যুদ্ধে পাক বাহিনীর ৯টি নৌকাই ডুবে যায় এবং এই সাথে অসংখ্য রাজাকার ও পাকসেনার সলিল সমাধি হয়। ১৯৭১ সালের ১৮ ডিসেম্বর নওগাঁ হানদার মুক্ত হয়।
অবস্থান ও আয়তন
এর উত্তরে ভারতের পশ্চিমবঙ্গ, দক্ষিণে বাংলাদেশের নাটোর জেলা ও রাজশাহী জেলা, পূর্বে জয়পুরহাট জেলা ও বগুড়া জেলা, পশ্চিমে চাঁপাইনবাবগঞ্জ জেলা।
উপজেলা
নওগাঁ জেলার মোট ১১টি উপজেলা রয়েছে:
শিক্ষা
জেলায় শিক্ষার গড় হার ৪৪.৫২% (পুরুষদের ৪৬.৪৭% এবং মহিলাদের ৪৩.৬০%)।
নদ-নদী
নওগাঁ জেলার পশ্চিম সীমান্ত দিয়ে প্রবাহিত পুনর্ভবা, মধ্যবর্তী আত্রাই এবং পূর্বভাগে ছোট যমুনা এই জেলার প্রধান নদী। যমুনাও মূলত তিস্তা নদীরই একটি শাখা।
অর্থনীতি
নওগাঁ জেলার অর্থনীতি কৃষিপ্রধান। বরেন্দ্র অঞ্চলের প্রায় মাঝে অবস্থিত এই জেলার আয়তন ৩,৪৩৫.৬৭ বর্গকিলোমিটার। এর প্রায় ৮০ শতাংশই আবাদী জমি। এই অঞ্চলের মাটি খুবই উর্বর যা দোঁআশ নামে পরিচিত। ক্রমবর্তমান উন্নত জাতের আম বাগান এবং ব্যাপক ফলনের কারণে নওগাঁ ইতোমধ্যেই আমের নতুন রাজধানী হিসাবে পরিচিতি পেয়েছে। নওগাঁ ধানের জন্য বিখ্যাত ছিল। এই জেলার যেদিকে চোখ যায় সেদিকেই দেখা যেতে শুধু ধানক্ষেত।
প্রায় ২৫ লক্ষ মানুষের এই জেলার অধিকাংশই কৃষক। এই জেলায় উৎপাদিত প্রধান ফসলসমূহের মধ্যে রয়েছে: ধান, পাট, গম, সরিষা, আখ, ভুট্টা, আলু, বেগুন, রসুন, তেল বীজ এবং পেঁয়াজ। এছাড়াও নানা ধরনের মৌসুমি ফল ও ফসল উৎপাদন হয় এই জেলায়। ২০০৯-২০১০ এ জেলায় মোট ধান ও গমের উৎপাদন ছিল ১৩,৫৮,৪৩২ মেট্রিক টন। সাথে আরও ৮,২৬,৮৩৫ মেট্রিক টন উদ্ধৃত্ত। ধান উৎপাদনে নওগাঁ বর্তমানে বাংলাদেশের অন্যতম শীর্ষ জেলা। এছাড়াও আম এই প্রধান অর্থকরী ফল হয়ে আবির্ভূত হয়েছে গত এক বছরে। এই জেলার সীমান্তবর্তী সাপাহার, পোরশা, পত্নীতলা ও নিয়ামতপুর উপজেলায় বিপুল প্রমাণ আমের বাগান রয়েছে। ২০১৯-২০ অর্থবছরে দেশ আম উৎপাদনে শীর্ষ স্থান দখল করে এই জেলা। এ জেলায় আম উৎপাদন হয় ৩.২৫ লাখ মেট্রিক টন। দেশের সবথেকে বড় আমের হাট নওগাঁ জেলার সাপাহার হাট। বাংলাদেশের জেলাসমূহের মধ্যে নওগাঁতেই সর্বাধিক ধান প্রক্রিয়াজাতকরণ কল রয়েছে।
জনসংখ্যা
২০১১ খ্রিস্টাব্দের আদমশুমারি অনুযায়ী নওগাঁ জেলার মোট জনসংখ্যা ২৬০০১৫৮ জন। এর মধ্যে মুসলিম জনসংখ্যা মোট জনসংখ্যার ৮৬.৫৫%, হিন্দু ১১.০৮%, খ্রিস্টান ০.৭১% ও অন্যান্য ১.৬৬%।
গ্লাসগো
অর্থনীতি
স্কটল্যান্ডের অর্থনীতিতে বৃহত্তম অবদানকারী গ্লাসগো।
আলফা ব্লকার
আলফা ব্লকার (Alpha Blocker) বা α-ব্লকার এক প্রকার ঔষধ যা গ্রহণ করলে আলফা রিসেপ্টরের ওপর আবরণ সৃষ্টি হয় এবং নিউরোট্রান্সমিটারের চলাচল তথা কার্যকারীতা ব্যাহত হয়।
শ্রেণীবিভাগ
শুধুমাত্র আলফা ব্লকার বুঝাতে সচরাচর α১-ব্লকারকে বুঝায়।
কিছু নন সিলেক্টিভ আলফা ব্লকার:
ব্যবহার
১) উচ্চ রক্তচাপ ২) অন্ডকোষ প্রসারিত হলে
সিস্টেম্‌স স্নায়ুবিজ্ঞান
সিস্টেম্‌স স্নায়ুবিজ্ঞান (Systems neuroscience) স্নায়ুবিজ্ঞানের একটি শাখা যেখানে সাধারণত জেগে থাকা, আচরণশীল জীবসমূহের স্নায়ুবর্তনীর কর্মপদ্ধতি গবেষণা করা হয়। স্নায়ুকোষ বা নিউরনসমূহ পরস্পর সংযুক্ত হয়ে নিউরাল নেটওয়ার্ক গঠনের মাধ্যমে কীভাবে সমন্বিতভাবে একই কাজ (যেমন - দর্শন) সম্পাদন করে, তা এই গবেষণা ক্ষেত্রের আলোচ্য বিষয়।
মঞ্জুর আহমেদ বাচ্চু মিয়া
মঞ্জুর আহমেদ বাচ্চু মিয়া একজন বাংলাদেশি রাজনীতিবিদ ছিলেন। তিনি ১৯৭০ সালে সাংসদ হিসেবে নির্বাচিত হয়েছিলেন। তিনি একজন মুক্তিযোদ্ধা ছিলেন। তিনি প্রথম জাতীয় সংসদ নির্বাচনে ময়মনসিংহ-৩১ আসনের সাংসদ হিসেবে নির্বাচিত হয়েছিলেন। তিনি ২০১৯ সালের ১৭ই ফেব্রুয়ারি মৃত্যুবরণ করেন।
কৎ বেল
thumb|right|220px| গাছে পাকা কৎ বেল কৎবেল বা কদবেল বা কয়েত বেল এক ধরনের ফল। এর খোলস শক্ত ও বেলের মত খসখসে। গাছ ২০-৫০ ফুট উঁচু হয়। কাঠ শক্ত ও পর্ণমোচীি বা পাতা ঝরা বৃক্ষ। পাতা কামিনী ফুলের পাতার মত। পত্রদন্ডের ২ দিকে ৫-৭ পাতা থাকে। ২-৫ইঞ্চি ব্যাস বিশিষ্ট টেনিস বলের আকারের কৎবেল টক স্বাদের ফল। গাছে ছোট কাঁটা থাকে। আগস্ট-নভেম্বর মাসে ফল পাকে। কাঠ শক্ত; ঘরবাড়ি তৈরিতে ব্যবহার করা যায়। সংস্কৃত ভাষায় এর নাম কপিত্থ (সংস্কৃত: कपित्थ)। সাদা রঙের ফুল হয়। পাকা কতবেলে পর্যাপ্ত পরিমাণে থাকে আমিষ, শর্করা, চর্বি, ক্যালসিয়াম, ভিটামিন বি ও সি। লঙ্কা, লবণ ও চিনি দিয়ে মেখে সুস্বাদু আচার বানিয়ে খাওয়া হয়। প্রতি একশো গ্রাম মন্ডে ৪৯ ক্যালোরি শক্তি বিদ্যমান। thumb|220px
কৎবেল গাছের বৈজ্ঞানিক নাম Limonia acidissima। এটি রুটেসি গোত্রের উদ্ভিদ। ইংরেজিতে কৎবেলকে Elephant Apple বা Monkey fruit নামে ডাকা হয়।
বিবরণ
কয়েতবেল বড় ধরনের গাছ। গাছের ছাল খসখসে এবং কাঁটাযুক্ত হয়। গাছগুলি  ৯ মিটার (৩০ ফুট) পর্যন্ত লম্বা হয়ে থাকে। কয়েতবেল গাছের পাতাগুলি পক্ষল এবং এতে ৫ থেকে ৭ টি করে পাতা থাকে। প্রতিটি পাতা ২৫ থেকে ৩৫ মিলিমিটার লম্বা এবং ১০ থেকে ২০ মিলিমিটার চওড়া হয়। পাতাগুলিকে পিষলে লেবু র মতো গন্ধ পাওয়া যায়। গাছে সাদা ফুল ফোটে এবং প্রতিটি ফুলে পাঁচটি পাপড়ি থাকে। ফলটি  ৫ থেকে 9 সেমি ব্যাসের হয়া এটি টক বা  এটি মিষ্টি স্বাদের হতে পারে। এটির বাইরের আবরণ খুব শক্ত, তাই খোলাটি ফাটানো সহজ হয় না। ফলের বাইরের রঙ সবুজাভ বাদামী রঙের হয়। ভেতরের শাঁসটি আঠালো এবং বাদামি রঙের দেখতে। শাঁসের মধ্যে ছোট সাদা বীজ থাকে।
উৎপত্তি
কয়েতবেলের আদি নিবাস ভারত (আন্দামান দ্বীপপুঞ্জ সহ), বাংলাদেশ এবং শ্রীলঙ্কা। এই প্রজাতিটির চাষ ইন্দোচিন এবং মালয়েশিয়া তেও চালু করা হয়েছে।
ব্যবহার
কয়েতবেলের শাঁস থেকে ফলের রস তৈরি করা হয়। কয়েতবেলের শাঁস থেকে জ্যাম তৈরি হয়। এই ফলের রসে অ্যাস্ট্রিজেন্ট ধর্ম রয়েছে। পাকা ফলে কেবল সবুজ মরিচ, চিনি এবং লবণ ছড়িয়ে আচার হিসাবে ব্যবহার হয়।